**NÁRODNÁ RADA SLOVENSKEJ REPUBLIKY**

VII. volebné obdobie

**429**

**VLÁDNY NÁVRH**

**Z á k o n**

z ... 2017,

**ktorým sa dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 315/2016 Z. z. o registri partnerov verejného sektora a o zmene a doplnení niektorých zákonov sa dopĺňa takto:

**1.** V § 2 ods. 1 písm. d) sa na konci pripájajú tieto slová: „okrem zmluvy alebo iného právneho úkonu, ktorého účastníkom je Agentúra pre riadenie dlhu a likvidity, ak v mene Ministerstva financií Slovenskej republiky alebo Štátnej pokladnice vykonáva svoju pôsobnosť podľa osobitného predpisu,5a) alebo ktorého účastníkom je Národná banka Slovenska v rámci svojej pôsobnosti podľa osobitných predpisov,5b) a zmlúv týkajúcich sa burzových obchodov podľa osobitného predpisu,5c)“.

Poznámky pod čiarou k odkazom 5a až 5c znejú:

„5a) § 17 zákona č. 291/2002 Z. z. o Štátnej pokladnici a o zmene a doplnení niektorých

zákonov v znení neskorších predpisov.

5b) § 4, § 18 až 27 a § 28 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.

5c) Zákon č. 429/2002 Z. z. o burze cenných papierov v znení neskorších predpisov.“.

**2.** V § 2 sa odsek 4 dopĺňa písmenami d) a e), ktoré znejú:

„d) iný štát a jeho orgány,

e) medzinárodná organizácia zriadená na základe medzinárodného práva verejného a jej orgány.“. “

**Čl. II**

Tento zákon nadobúda účinnosť dňom vyhlásenia.